свързаните годишни равнища на дейност за двете календарни години, предхождащи представянето на доклада, посочен в член 3, параграф 1;
 (2)„съществуваща инсталация“ означава съществуваща инсталация съгласно определението в член 2, точка 1 от Делегиран регламент (ЕС) 2019/331;
 (3)„подинсталация с топлинен показател“ означава подинсталация с топлинен показател съгласно определението в член 2, точка 3 от Делегиран регламент (ЕС) 2019/331;
 (4)„подинсталация с горивен показател“ означава подинсталация с горивен показател съгласно определението в член 2, точка 6 от Делегиран регламент (ЕС) 2019/331;
 (5)„период на разпределяне“ означава период на разпределяне съгласно определението в член 2, точка 15 от Делегиран регламент (ЕС) 2019/331;
 (6)„група“ означава група съгласно определението в член 2, точка 11 от Директива 2013/34/ЕС
 4
 .
 Член 3
 Изисквания към докладването
 1.От 2021 г. нататък операторите на инсталации, на които безплатно са разпределени квоти в съответствие с член 10а от Директива 2003/87/ЕО, през периода на търгуване от 2021 до 2030 г. отчитат ежегодно равнището на дейност на всяка подинсталация през предходната календарна година. За 2021 г. този доклад включва данни за двете години, предхождащи представянето му.
 Новите участници могат да представят докладите, посочени в член 5, параграф 2 от Делегиран регламент (ЕС) 2019/331, през годината след първия ден на започване на дейността.
 2.Докладът за равнището на дейност трябва да съдържа информация за равнището на дейност на всяка подинсталация за всеки от параметрите, изброени в раздел 1, с изключение на точка 1.3, буква в), и в точки 2.3—2.7 от приложение IV към Делегиран регламент (ЕС) 2019/331. Докладът за равнището на дейност съдържа и информация за структурата на групата, ако има такава, към която принадлежи инсталацията, и за това дали дейността на някоя подинсталация е била прекратена.
 Компетентният орган може да изисква от операторите да включат в доклада за равнището на дейност данни за някой от допълнителните параметри, включени в приложение IV към Делегиран регламент (ЕС) 2019/331 или посочени в параграф 1 от него.
 3.Докладът за равнището на дейност се представя на компетентния орган, който предоставя безплатното разпределение на квоти, до 31 март всяка година през годините от 2021 до 2030 г., освен ако компетентният орган е определил по-ранен срок за представянето му. Той се придружава от доклад за проверка на доклада за равнището на дейност, изготвен съгласно Регламент за изпълнение (ЕС) 2018/2067.
 Държавите членки могат да изискват представянето на предварителен доклад за равнището на дейност, съдържащ цялата информация, налична към момента на подаване. Държавите членки могат да определят срокове за представянето на предварителния доклад за равнището на дейност.
 Компетентният орган може да преустановява временно издаването на безплатни квоти за емисии на дадена инсталация, докато не установи, че не е необходимо разпределението към тази инсталация да бъде коригирано, или докато Комисията не приеме решение съгласно член 23, параграф 4 от Делегиран регламент (ЕС) 2019/331 относно коригирането на разпределението за тази инсталация.
 Когато е приложимо, компетентният орган възстановява евентуални превишаващи квоти в резултат на свръхразпределение в съответствие с процедурата, предвидена в член 48, параграф 4 от Делегиран регламент (ЕС) 2019/1122 на Комисията
 5
 .
 Компетентният орган може да изисква от операторите и от проверяващите органи да използват